CELEX: 62018TA0185
Language: et
Date: 2019-05-08 00:00:00
Title: kohtuasi T-185/18: Üldkohtu 8. mai 2019. aasta otsus — Lucchini versus komisjon (Konkurents — Keelatud kokkulepped — Betoonisarruste (varrastena või rullides) turg — ST artikli 65 rikkumise tuvastamise otsus pärast ESTÜ asutamislepingu kehtivuse lõppemist määruse (EÜ) nr 1/2003 alusel — Komisjoni otsuse osaline tühistamine — Osaliselt tühistatud otsuse täitmiseks tasutud trahvi tagasimaksmise nõude rahuldamata jätmine — Otsuse osalise tühistamise tõttu uuendatud haldusmenetluses osalemise nõude rahuldamata jätmine — Kaitseõigused — Olematu akt — Lepinguväline vastutus — Aegumine)

8.7.2019   
            
            
               ET
            
            
               Euroopa Liidu Teataja
            
            
               C 230/39
            
         
      Üldkohtu 8. mai 2019. aasta otsus — Lucchini versus komisjon
      (kohtuasi T-185/18) (1)
      
      (Konkurents - Keelatud kokkulepped - Betoonisarruste (varrastena või rullides) turg - ST artikli 65 rikkumise tuvastamise otsus pärast ESTÜ asutamislepingu kehtivuse lõppemist määruse (EÜ) nr 1/2003 alusel - Komisjoni otsuse osaline tühistamine - Osaliselt tühistatud otsuse täitmiseks tasutud trahvi tagasimaksmise nõude rahuldamata jätmine - Otsuse osalise tühistamise tõttu uuendatud haldusmenetluses osalemise nõude rahuldamata jätmine - Kaitseõigused - Olematu akt - Lepinguväline vastutus - Aegumine)
      (2019/C 230/48)
      Kohtumenetluse keel: itaalia
      
         Pooled
      
      
         Hageja: Lucchini SpA in AS (Piombino, Itaalia) (esindaja: advokaat G. Belotti)
      
         Kostja: Euroopa Komisjon (esindajad: P. Rossi, G. Conte ja T. Vecchi)
      
         Ese
      
      Esiteks ELTL artikli 263 alusel esitatud nõue tühistada komisjoni 17. jaanuari 2018. aasta kiri, millega jäeti rahuldamata hageja nõue tagastada talle trahv summas 14 350 000 eurot, mis talle määrati komisjoni 30. septembri 2009. aasta otsusega K(2009) 7492 (lõplik) ESTÜ artikli 65 rikkumise kohta vastavalt ELTL artiklile 101 ja EMP lepingu artiklile 53 (juhtum COMP/37.956 — raudbetooni sarrused, otsuse uuesti vastuvõtmine), ning komisjoni 9. märtsi 2018. aasta kiri, millega jäeti rahuldamata hageja nõue osaleda samas asjas uuendatud menetluses, ja teiseks ELTL artikli 268 alusel esitatud nõue, milles palutakse hüvitada kahju, mis tekitati hagejale väidetavalt sellega, et selle otsuse vastuvõtmisega lõppenud menetluses rikkus komisjon väidetavalt Euroopa Liidu põhiõiguste harta artiklit 41
      
         Resolutsioon
      
      
                  1.
               
               
                  
                     Jätta hagi rahuldamata.
                  
               
            
                  2.
               
               
                  
                     Mõista kohtukulud välja Lucchini SpA in AS-ilt.
                  
               
            
         (1)  ELT C 161, 7.5.2018.